Vänö

MEREN MUISTI – Vänön kesätaidenäyttelyn haku on auki kesälle 2026!
2026-02-02 - 2026-03-30 | Varsinais-Suomi
MEREN MUISTI – Vänön kesätaidenäyttelyn haku on auki!
Vänö Vänner kutsuu jälleen kaikki taiteen harrastajat ja tekijät, joilla on kytkös Vänöseen, mukaan yhteiseen kesätaidenäyttelyyn. Kuudetta kertaa järjestettävä näyttely kantaa tänä vuonna nimeä MEREN MUISTI.
Tämän vuoden näyttely käy vuoropuhelua Kulttuuritalon isoon saliin tulevan meriarkeologisen tieteisnäyttelyn kanssa, joka avaa näkymiä Vänön lähialueiden vedenalaiseen maailmaan ja siellä tehtyihin löytöihin. Näyttely tuo esiin alueen historiaa kiinnostavasta näkökulmasta. Yhdessä nämä näyttelyt rakentavat monisyisen kokonaisuuden alueen historiasta ja meren muistista. Taidenäyttely rakentuu tänä vuonna kulttuuritalon kiviosaan.
Teema jättää runsaasti tilaa taiteelliselle tulkinnalle ja taidenäyttelyn teokset saavat inspiroitua teemasta vapaasti. Tekniikat ovat vapaat, ja myös ulkoilmateokset ovat lämpimästi tervetulleita. Haemme mukaan niin uusia tekijöitä kuin kokeneita konkareita ja harrastelijoita – tärkeintä on jonkinlainen kytkös Vänöseen. Myös runot, performanssit, musiikkiesitykset ja muut esitykselliset teokset ovat mahdollisia ja sydämellisesti tervetulleita esimerkiksi avajaispäivänä.
Haku päättyy 30.3. Valinnoista ilmoitetaan huhtikuun loppuun mennessä.
Avajaisia vietetään juhannuspäivänä 20.6.
Lähde mukaan luomaan Meren muistia.
Täytä lomake täällä: https://forms.gle/kTwXYTP8qfZDCEFJA
Lisätietoja: antsalo.anna@gmail.com

Kuvat: Pirjo Hoffström ja Maria Vuorenjuuri
